Shawnacy Barber

Shawnacy Barber (1994–2024) var en amerikanskfødt canadisk friidrettsutøver. Han konkurrerte i stavsprang for Canada. Barber ble verdensmester i stavsprang under VM i friidrett 2015.

Han var født i USA, men hadde canadisk far, og han var både amerikansk og canadisk statsborger.IAAF - Barber trying to keep surprise victory in perspective Han bodde i Toronto i Ontario. Hans far, George Barber, drev også med stavsprang, og deltok i VM i friidrett 1983.

Den 17. januar 2024 døde Barber i sitt hjem i Kingwood i Texas av medisinske komplikasjoner etter en periode med helseproblemer, 29 år gammel.

 Idrettskarriere 
Barber deltok i Junior-VM i friidrett 2012 i Barcelona, der han hoppet 5,55 meter og kom på tredjeplass bak Thiago Braz da Silva og Ivan Horvat.World Junior Athletics History - 2012 World Junior Championship, besøkt 27. august 2015. Året etter deltok han i VM i friidrett 2013 i Moskva, men endte der på 27.-plass i kvalifiseringsrunden med 5,40 meter, og nådde ikke finalen. Han deltok også i Sommeruniversiaden 2013 i Kazan, der han kom på ellevteplass. I det panamerikanske juniormesterskapet i friidrett 2013 vant han stavhopp, med et bestehopp på 5,35 meter, foran henholdsvis Dylan Duvio og Daven Murphree, begge fra USA.Americas Athletics - Panamerican Junior Championships Medellin, Colombia - August 23, 24, 25 - 2013   , besøkt 27. august 2015. I september deltok han også i Jeux de la Francophonie 2013 i Nice i Frankrike, og kom der på andreplass, kun slått av Valentin Lavillenie.

Han fikk bronse i Samveldelekene 2014 i Glasgow, 20 år gammel, der han greide 5,45 meter, men rev tre ganger på 5,55.Glasgow 2014 - Athletics , besøkt 27. august 2015. Han gjorde det også bra på universitetsnivå, der han konkurrerte i NCAA-mesterskapet for Akron University. Han ble NCAA-mester i stavsprang innendørs både i 2014 og 2015, og vant også utendørs i 2015.Canadian Olympic Committee - Shawnacy Barber, besøkt 27. august 2015. Han ble også kåret til Akron University Male Athlete of the Year disse to årene.

I 2015 satte han personlig rekord med 5,90 under Texas Relays i mars.Akron Zips - Shawn Barber , besøkt 27. august 2015. Dette var både NCAA-rekord og canadisk rekord. U.S. Track & Field and Cross Country Coaches Association kåret ham til Great Lakes Regional Field Athlete of the Year for 2015. Panamerikanske leker 2015 ble arrangert i Toronto i Canada. Der vant han mesterskapet, med 5,80 som beste resultat, og tangerte med det Lázaro Borges' mesterskapsrekord fra 2011. I begynnelsen av juli ble han canadisk mester i stavsprang, med et hopp på 5,60 meter.Athletics Canada - 2015 Canadian Track & Field Championships , besøkt 27. august 2015.

Den 25. juli satte han ny canadisk rekord utendørs med 5,93 meter, da han kom på andreplass i Diamond League-stevnet London Grand Prix.Canadian Olympic Committee - Barber breaks Canadian pole vault record four days after TO2015 gold, besøkt 27. august 2015. I august 2015 deltok Barber i VM i friidrett 2015 i Beijing. Her greide han alle høydene opp til 5,90 på første forsøk, og vant VM-gull foran tyske Raphael Holzdeppe og tre utøvere på delt tredjeplass.IAAF - Pole Vault Men - Final, besøkt 27. august 2015.

 Referanser 

 Eksterne lenker 


Kategori:Canadiske stavhoppere
Kategori:Stavhoppere fra USA
Kategori:Verdensmestere i friidrett for Canada
Kategori:Canadiske mestere i friidrett
Kategori:Deltakere for Canada under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Canada under VM i friidrett 2013
Kategori:Deltakere for Canada under VM i friidrett 2015
Kategori:Deltakere for Canada under VM i friidrett 2017
Kategori:Personer fra Las Cruces